
[bookmark: _GoBack] «Capital Stroy V» ЖШС-нің Қоршаған ортаға әсерді бағалауды және (немесе) көзделіп отырған қызметтің әсерін скринингті қамту аясын айқындау туралы қорытынды
	Жоспарланып отырған қызмет – 2026 жылғы 21 ақпандағы №4132-EL лицензиясы негізінде Қарағанды облысы Егіндібұлақ ауданында қатты пайдалы қазбаларды барлау жұмыстарын жүргізу. Барлау жұмыстары 16 лицензиялық блокта (35,8 км²) 2026–2031 жылдар аралығында жүзеге асырылады және геологиялық, геофизикалық, геохимиялық зерттеулерді, траншеялар қазуды, бұрғылау жұмыстарын, сынамаларды талдауды, инженерлік ізденістерді және кейіннен жерді рекультивациялауды қамтиды.
	Жоба барысында атмосфераға шығарындылар мен өндірістік және тұрмыстық қалдықтар түзіледі, алайда жерүсті және жерасты суларына ластаушы заттардың төгінділері қарастырылмаған. Тұрмыстық ағынды сулар герметикалық септикке жиналып, қалдықтар арнайы ұйымдарға беріледі.
	Жұмыс аумағында «Қарабиік-6» қорғаны (ерте темір дәуірі) атты тарихи-мәдени мұра нысаны орналасқан, сондықтан оның қорғау аймағы сақталуы және тарихи-мәдени сараптама жүргізілуі тиіс.
	Қазақстан Республикасының Экологиялық кодексіне сәйкес жоба II санаттағы объектіге жатады. Қоршаған ортаға ықтимал әсерлердің (жер бедерінің өзгеруі, қалдықтардың түзілуі, шу, діріл, топырақтың ластану қаупі және тарихи-мәдени мұраға ықпал ету) болуына байланысты қоршаған ортаға әсерді міндетті бағалау (ҚОӘБ) жүргізу қажет.
